+

**VERESEGYHÁZ**

**VÁROS**

**ÖNKORMÁNYZATA**

**KIEGÉSZÍTŐ SZÖVEGES**

**MAGYARÁZAT**

**2015. ÉVES BESZÁMOLÓHOZ**

Veresegyház Város Önkormányzata

Veresegyház, Fő u. 35.

**Az Önkormányzat 2015. évi költségvetési beszámolójának**

**szöveges kiegészítése**

Veresegyház Város Önkormányzatának, mint költségvetési szervnek a 2015. évi beszámoló bevételi és kiadási adatait a csatolt táblarendszer 1.1, 3, 3.1, 3.2, 7, 7.1, 7.2, 7.3 számú melléklete tartalmazza.

**BEVÉTELEK**

**Az önkormányzat működési költségvetési bevételeinek** összege 2015-ben **6.267.987 e Ft**.

**A működési célú támogatások államháztartáson belülről 900.538 Ft** összegben teljesült 2015-ben. Ez tartalmazza a helyi önkormányzatok működésének általános támogatását, az óvoda, a bölcsőde, a szociális otthon, művelődési ház, a könyvtár, a gyermekétkeztetés és egyes szociális feladatokhoz (többnyire kistérségi támogatás) kapott támogatások összegét, valamint, itt kerültek elszámolásra a központi költségvetéstől, a TB alapoktól és egyéb államháztartáson belüli szervektől (önkormányzatoktól, Kistérségtől) kapott támogatások. A 10.1.-10.7. számú melléklet részletezi a támogatás számszaki összetételét.

**Közhatalmi bevételek 4.790.541 e Ft** összegben folytak be a 2015. költségvetési év során.

Építményadó 157.667 e Ft

Telekadó 189.522 e Ft

Kommunális adó 188.127 e Ft

Iparűzési adó 4.169.127 e Ft

Gépjárműadó 58.242 e Ft

Talajterhelési díj 13.811 e Ft

Idegenforgalmi adó 3.019 e Ft

Egyéb közhatalmi bevétel 11.026 e Ft

A közhatalmi bevételek előirányzatait és teljesítési adatait a 10.8. számú melléklet részletezi.

**A működési bevételek** összege **558.463 e Ft**, ami az eredeti előirányzathoz viszonyítva 175 %-os teljesítést mutat. A működési bevételek kiemelkedő teljesítését a megnövekvő lakbérek és bérleti díjak, valamint a Gábor Csaba által befizetett kamatok okozták.

**Működési célú átvett pénzbevételek** összege **18.445 e Ft**, melynek teljesítési adata az eredeti előirányzathoz viszonyítva 32 %-os. Az alacsony teljesítést az okozta, hogy elmaradtak az államháztartáson kívülre adott kölcsönök visszatérülései, valamint a megvalósított ÁROP pályázat, nem itt került elszámolásra. A bevételek részletezését a 10.10. és a 10.11. számú melléklet tartalmazza.

**A finanszírozási működési bevételek összege 2.779.623 e Ft**, ami négy tételből áll:

* előző évi maradvány igénybevétele **43.892 e Ft**,
* likvid hitel felvétele **944.563 e Ft**,
* rövid lejáratú hitel felvétele **1.767.841 e Ft** (Travill Invest Zrt. 900.000 e Ft, K&H Bank 867.841 e Ft),
* állami támogatás megelőlegezése **23.327 e Ft.**

**A működési bevételek** teljesítési adata **9.047.610 e Ft**, ami az eredeti előirányzathoz viszonyítva 132 %-os szintnek felel meg.

**Az önkormányzat** **felhalmozási költségvetési bevételeinek** összege 2015-ben **348.323 e Ft**.

**Felhalmozási célú támogatások államháztartáson belülről 276 e Ft** összegben teljesültek. Ez a közművelődési érdekeltségnövelő támogatást tartalmazza.

**A felhalmozási bevételek** teljesítése **280.788** **e Ft**, mely döntően telekértékesítésből származik. Az eredeti előirányzathoz viszonyított teljesítés mértéke70 %.

**Felhalmozási célú átvett pénzek** összege **67.259 e Ft. A** háztartásoktól 43.572 e Ft, vállalkozásoktól, egyéb szervezetektől 1.412 e Ft közmű és egyéb befizetés érkezett. Kölcsönök visszatérítése 2.275 e Ft volt. A katolikus templom építéséhez 20.000 e Ft-ot kaptunk az egyháztól. A bevételek részletes kimutatását a 11.6-11.7. számú melléklet tartalmazza.

**A finanszírozási felhalmozási bevételek összege 0 e Ft,** mivel a tervezett 2.500.000 e Ft felhalmozási hitelfelvételre nem került sor.

**A felhalmozási bevételek mindösszesen** teljesítési adata **348.323 e Ft.**

Az Önkormányzat **bevételeinek** főösszege **9.395.933 e Ft** volt 2015-ben, ami az eredeti előirányzathoz viszonyítva 95 %-os teljesítésnek felel meg.

**KIADÁSOK**

**Az önkormányzat működési költségvetési kiadásainak** összege **1.333.595 e Ft.**

**A személyi juttatások és a munkaadókat terhelő járulékok** összege **79.204 e Ft**, ami a képviselők és bizottsági tagok juttatásain túl, az állományba nem tartozók megbízási díjait is tartalmazza. A teljesítési adat 111 %-os, amit a növekvő megbízási díjas foglalkoztatottak, valamint a polgármester jubileumi jutalma okozott.

**A dologi kiadások** összege **942.277 e Ft**, ami 87 %-os teljesítést mutat az eredeti előirányzathoz viszonyítva. A kiadások csökkenését elsődlegesen a fizetendő áfa csökkenése (telekértékesítéseknél jelentkező bevételkiesés miatt), másrészt a szolgáltatásoknál mutatkozó megtakarítás okozta.

Dologi kiadásaink megoszlása az alábbiak szerint alakult:

* készletbeszerzés 19.196 e Ft
* szolgáltatások 270.697 e Ft
* kamat és egyéb pénzügyi műveletek kiadása 178.370 e Ft
* fizetendő áfa 354.840 e Ft
* különféle befizetések és egyéb dologi kiadások 119.174 e Ft

**Az ellátottak pénzbeli juttatására 57.001 e Ft-**ot fizettünk ki. A kiadások összetételét a 12.1. számú melléklet tartalmazza.

**Egyéb működési célú kiadások** teljesítése **255.113 e Ft,** mely az alábbi tételekből tevődik össze.

A **működési célú támogatások államháztartáson belülre 131.525 e Ft** összegben, a **működési célú támogatások államháztartáson kívülre 111.307 e Ft** összegben teljesültek. Itt számoltuk el a nonprofit gazdasági társaságok, civil szervezetek, magánszemélyek, önkormányzati tulajdonú vállalkozások és egyéb vállalkozások támogatásait. Ennek részletezését a 12.3-12.7. számú melléklet tartalmazza. Egyéb működési jellegű kiadások összege 12.281 e Ft.

**A működési célú tartalék** az év során teljes összegben felhasználásra került.

**A finanszírozási működési kiadások összege 4.711.238 e Ft**, ami négy tételből áll:

* a működési célú intézményfinanszírozás összege 1.969.567 e Ft. Ez az eredeti előirányzathoz viszonyítva 17 %-os többletkiadásnak felel meg,
* likvid kölcsönök törlesztésére 2015-ben 944.563e Ft-ot fizettünk ki,
* előző évről áthozott rövid lejáratú kölcsön törlesztése 1.791.458 e Ft volt,
* államháztartáson belüli megelőlegezés visszafizetése 5.650 e Ft.

**A működési kiadások** teljesítési adata **6.044.833 e Ft**, ami az eredeti előirányzathoz viszonyítva 88 %-os szintnek felel meg.

**Az önkormányzat felhalmozási költségvetési kiadásainak** összege **3.142.923 e Ft.**

**A beruházási kiadások** összege **2.964.760 e Ft** volt, ami az eredeti előirányzat 125 %-os teljesítésének felel meg.

A beruházások tételes felsorolását a 13.1. számú melléklet tartalmazza.

**A felújítási kiadások 75.402 e Ft** összegben, az 14.1. számú melléklet szerinti részletezésben teljesültek 2015-ben. A teljesítési adat 43%, ami elmaradást jelent a tervezethez képest, melynek oka a régi katolikus templom felújításának felfüggesztése és az óvoda felújítás áthúzódása a 2016. évre.

**Egyéb felhalmozási célú kiadások** teljesítése **102.761 e Ft,** mely az alábbi tételekből áll:

* A **felhalmozási célú támogatások államháztartáson belülre 100.761 e Ft** összegben teljesültek. Ebből a Szennyvízközmű társulás részére 67.761 e Ft Erdőkeretes Önkormányzata részére 33.000 e Ft került átadásra.
* A **felhalmozási célú támogatások államháztartáson kívülre 2.000 e Ft** összegben teljesült. A támogatások részletezését a 15. számú melléklet tartalmazza.

**A felhalmozási célú tartalék** teljes egészében felhasználásra került az év közben megjelenő beruházások kivitelezésére.

**A finanszírozási felhalmozási kiadások** összege **14.098 e Ft**, amit a felhalmozási célú intézményfinanszírozás alkot.

**A felhalmozási kiadások** teljesítési adata **3.157.021 e Ft**, ami az eredeti előirányzathoz viszonyítva 103 %-os szintnek felel meg.

Az Önkormányzat **kiadásai mindösszesen 9.201.854 e Ft-**ban teljesültek a 2015. költségvetési évben. Ez az eredeti előirányzathoz viszonyítva 704.058 e Ft csökkenést jelent.

Veresegyház, 2016. május 12.

Jáger Ágnes

pénzügyi osztályvezető